
 ఒక ధర్మాన్ని నిర్వర్తించే ప్రయత్నంలో ప్రాణాలను సైతం ఖర్చుచేయగల ప్రసన్న శరీరం రోడ్డుపై శవంలా ఈడ్చబడుతూంది. అయినా బలాన్ని కూడగట్టుకుంటున్నాడు.

 సరిగ్గా అప్పుడు కారునడిపే గెడ్డం మనిషి కసిగా రివాల్వర్ గురిపెట్టాడు ఓ చేత్తో స్టీరింగ్ కంట్రోల్ చేస్తూ.

 మరో రెండు సెకండ్ల వ్యవధిలో రివాల్వర్ తో షూట్ చేసేవాడే.

 సరిగ్గా అదే సమయంలో అతడూహించని మరో సంఘటన జరిగింది.

 ట్రిగ్గర్ నొక్కబోతున్న ఆ వ్యక్తి ఎదురుగా వస్తున్న ఓ ఆర్టీసీ బస్ ని చూసాడు అంత కంగారులోనూ...

 ఏమాత్రం జాప్యం జరిగినా ప్రసన్నని కాల్చడంకాదు 'హెడ్డాన్ కొలిజన్'తో ముందు తను నుజ్జయిపోతాడు. అంతే తాత్కాలికంగా తన ప్రయత్నాన్ని విరమించుకుని స్టీరింగ్ కంట్రోల్ చేయబోతూ కారుని ఎడమవేపుకి మళ్ళించాడు.

 ఎంబాసిడర్ రెప్పపాటులో ఫుట్ ఫాత్ పైకెక్కి ఓ చెత్తకుండీని గుద్దుకుని వెంటనే ఆగిపోయింది.

 అప్పుడు పేలింది అతడి చేతిలోని రివాల్వర్. ప్రసన్న వున్న దిక్కుగా కాదు, బుల్లెట్ కారు అద్దాల్లోనుంచి దూసుకుపోయింది.

 అరక్షణం క్రితం నేలపైకి జారిన ప్రసన్నకి చాలా సమీపంలోకొచ్చి ఆగింది ఆర్టీసీ బస్...

 ఇది గమనించే స్థితిలోలేని ప్రసన్న ఎంత వేగంగా కారుని సమీపించాడూ అంటే బయటకు దుమికి పరుగెత్తబోయిన గెడ్డం మనిషిని లాఘవంగా పట్టుకోవడంతోబాటు అతడ్ని నిర్వీర్యుడ్ని చేస్తూ బలంగా పొట్టలో తన్నాడు. 

 చుట్టూ జనం పోగయ్యారు.

 అక్కడ ఏం జరుగుతున్నదో అందరూ గ్రహించేలోగానే మరో దెబ్బతో గెడ్డం మనిషిని మట్టి కరిపించాడు.

 నేల రాబడితో కొట్టుకుపోయిన ప్రసన్న మోకాలినుంచి రక్తం ధార కడుతూంది.

 మరో అయిదు నిముషాలలో చేతికిచిక్కిన ప్రత్యర్ధిని కంట్రోల్ రూంకి లాక్కుపోయిన ప్రసన్న ఇప్పుడు గాయాలతో సహకరించని తన శరీరం గురించి ఆలోచించడం లేదు.

 ఒక బలహీనమైన ప్రత్యర్ధి ఆచూకీని తెలుసుకునే ప్రయత్నంలో నిమగ్నమయ్యాడు.

 రోజుల తరబడి పేరుకుపోయిన నిస్త్రాణ పటాపంచలుకాగా రొప్పుతూ గెడ్డం మనిషి శరీరాన్ని నుగ్గుగా మార్చుతున్నాడు.

 "చెప్పు...ఎక్కడ నీ ముఠా స్థావరం...సంఘమిత్రని ఎక్కడ దాచింది డాక్టర్ శృతి ఏమయ్యింది" ఒక్కో ప్రశ్న ప్రసన్న నోటినుంచి మిస్సైల్లా వెలువడుతుండగా ప్రతి ప్రశ్నతోబాటూ అతడి పిడికిలి ప్రత్యర్ధి ఒంటిని తూట్లు చేస్తూంది.

 ఆ 'సెల్' ఏ క్షణంలో అయినా 'డెత్ సెల్'గా మారేట్టు గెడ్డం మనిషి గొంతునుంచి మూలుగు వినిపిస్తుంది. అంతకుమించి పెదవుల నుంచి రక్తం ధారగా స్రవిస్తూంది.

 "స్పీక్ ఐ సెడ్..."

 ఇప్పుడు గెడ్డం మనిషి నోటినుంచి విరిగిన రెండుపళ్ళు నేలపై పడ్డాయి...

 "నిన్నే."


  * * * * 


 ఫెటెల్ మన్న చప్పుడుతో ఆ గది ప్రతిధ్వనించిపోయింది.

 చెంపపగిలిన బ్లాక్ మాంబా అనుచరుడు వేగంగా ఓ మూలపడ్డాడు.

 "స్కౌండ్రల్" చీకటిగదిలో నిలబడ్డ బ్లాక్ మాంబా ఆవేశంతో చిందులు తొక్కుతున్నాడు. "ఒక పసివాడ్ని అనుసరించి వాడి కదలికలు గమనించమంటే ఇప్పుడు ప్రత్యర్ధులచేతికి చిక్కాడా రాస్కెల్. అసలు అద్దాల తలుపుల దగ్గరికి ఎందుకు వెళ్ళాడు..."

 "మన గురించి కాకపోయినా సంఘమిత్ర శృతిలు మన దగ్గరే వున్నారన్న విషయం చెప్పకుండా కనిపించి బెదిరించాలని" మాటల్ని కూడగట్టుకుంటూ చెబుతున్నాడు ఓ మూల నిలబడ్డ అనుచరుడు.

 "కాని...కాని ఇప్పుడేం జరిగింది. ప్రసన్న చేతికి చిక్కాడు. ఇప్పుడు ప్రసన్న వాడి ఎముకలు పోగులు పెట్టయినా కనీసం ఒక్క నిజాన్నయినా కక్కిస్తాడు. లాభంలేదు. వాడు పెదవి విప్పకముందే పైకి పోవాలి. ప్రభుత్వయంత్రాంగాన్ని సమూలంగా ఆట పట్టించగల నేను ఎవరని ఇప్పుడు వాళ్ళకి తెలియకూడదు..." అతడు ఆవేశంగా ఓ పథకాన్ని చెప్పబోతుండగా సక్సేనా ఆ గదిలోకి వచ్చాడు.

 "మిస్టర్ బ్లాక్ మాంబా...వుయారిన్ ట్రబుల్ నౌ..."

 "ఏమిటి?"

 "జగన్ మొత్తం కక్కేసేట్టున్నాడు" జగన్ అంటే ప్రసన్నకి చిక్కిన గెడ్డం మనిషి. ప్రస్తుతం థర్డ్ డిగ్రీ ట్రీట్ మెంట్ ఆపేసారు"

 "ఏం..." బ్లాక్ మాంబా అప్రతిభుడై అడిగాడు.

 "నిజాన్ని కక్కించడానికి చాలా మోడరన్ మెథడ్స్ ఉపయోగిస్తున్నారని మన సోర్సెస్ ద్వారా తెలిసింది. ప్రస్తుతం జగన్ ఒళ్ళు నొప్పులు మరిచిపోవాలని సెడిటివ్ ఇచ్చి నిద్రలోకి పంపారు..."

 బ్లాక్ మాంబా వింటున్నాడు.

 "క్రమంగా అతడిలోని ఆరాటం తగ్గేక అంటే మానసికంగా కొంత విశ్రమించాక సబ్ కాన్షెస్ మైండ్ ని అదుపుచేస్తూ ప్రతి నిజాన్నీ కక్కించబోతున్నారు..."

 "ఎలా?"

 "ఇట్స్ రేడికల్ చేంజ్ ఇన్ ఇన్వెస్టిగేటివ్ ప్రోసెస్ మిస్టర్ మాంబా. ప్రస్తుతం జగన్ని కేవలం ఇంజక్షన్ తో క్లినికల్ హిప్నాసిస్ లోకి పంపి ప్రతి విషయాన్నీ రాబట్టబోతున్నారు. నా అంచనా తప్పు కాకపోతే ఆ స్థితిలో తానెక్కడున్నదీ అన్న విషయం మరిచిన జగన్ మొత్తం బయటపెట్టొచ్చు..." 

 "జగన్ మీద నాకు చాలా నమ్మకముంది సక్సేనా. చాలా గుండె నిబ్బరంగలవాడు. హిప్నాసిస్ తో వాడి మెదడుని అదుపు చేయలేరేమో..."

 "మిస్టర్ మాంబా ఆదిలో సహకరించకపోయినా కనీసం ఇరవైనాలుగు గంటలపాటు నిర్విరామంగా ప్రయత్నించయినా జగన్ని మెత్తపరచొచ్చు. ఇన్ ఫాక్ట్...దీనికోసం ఈ సాయంకాలం బాంబేనుంచి ఇందులో ఎక్స్ పర్ట్ అయిన ఓ సైకోథెరపిస్టుని రప్పిస్తున్నారని తెలిసింది."

 బ్లాక్ మాంబా సాలోచనగా నిలబడిపోయాడు.

 ఏళ్ళతరబడి కృషితో నిర్మించుకున్న ఆ భవంతి ఇంత సునాయాసంగా కూలిపోవడం అతడి కిష్టంలేదు.

 సక్సేనా నిశ్శబ్దంగా వుండిపోలేదు. నెమ్మదిగా మరో రహస్యాన్ని తెలియచెప్పాడు. "ఇదిలా వుంచితే పాముకాటుతో చనిపోయిన ఫైనాన్స్ మినిస్టర్ నాగరాజు బాధ్యతల్ని ఇప్పుడు అటవీశాఖమంత్రి తీసుకుని తన మార్బలంతో ప్రస్తుతం ముఖ్యమంత్రిపై అవిశ్వాస తీర్మానం ప్రవేశపెట్టడంకోసం ప్రయత్నిస్తున్నాడు."

 ఈ ప్రసక్తి ఇప్పుడు ప్రత్యేకంగా చర్చించడానికి ఇష్టంలేనట్టు "అదంతా మనకి తెలిసిందేగా" అన్నాడు.

 "ఇందులో నీకు తెలీనిది ఒకటుంది బ్లాక్ మాంబా. ఈ రాత్రి సరిగ్గా పన్నెండున్నరకి తన పార్టీ ఎమ్మెల్యేలతో ముఖ్యమంత్రి దివ్యతేజ ఎపార్ట్ మెంటు కాన్ ఫరెన్స్ హాల్లో ఓ సమావేశం ఏర్పాటు చేస్తున్నాడు"

 "ఎందుకు"

 "అదీ అర్దరాత్రి దాటేక..." ఆ స్థితిలోకూడా నవ్వకుండా ఉండలేకపోయాడు బ్లాక్ మాంబా. రహస్యంగా అందర్నీ కలుస్తున్నాడన్నమాట. "ఇంటలిజెంట్ బాస్టర్డ్" బ్లాక్ మాంబా ఈ ప్రసక్తిని అవసరమైనదిగా ఇక్కడ ఖండించలేదు. అతి ప్రమాద భూయిష్టమైన ఓ ఆలోచన అప్పుడే అతడి మెదడులో రూపుదిద్దుకుంటూంది.

 "మిస్టర్ సక్సేనా...సరిగ్గా అర్దరాత్రి దాటేక అంటే మరోరోజు మొదలవుతుండగా ఇలా రహస్యంగా సమావేశం ఏర్పాటు చేశాడూ అంటే బహుశా తన రోజులు బాగోలేనట్టు బోధపడి వుంటుంది"

 "కావచ్చు...ఈరోజంతా ఇంటలిజెన్స్ యస్పీ చీఫ్ మినిస్టర్ తో ఉన్నాడట"

 "ఐసీ" తల పంకించాడు బ్లాక్ మాంబా. "కారణమేమన్నా కానీ ఒక రాష్ట్ర ముఖ్యమంత్రి మెజారిటీ ఎమ్మెల్యేలతో దివ్యతేజ ఎపార్ట్ మెంట్స్ కాన్ ఫ్రెన్స్ హాల్లో అర్దరాత్రి దాటేక కలుస్తున్నాడు కదూ" 

 "అవును"

 "సక్సేనా... ...ఒక సమస్య నుంచి మనిషి దృష్టి మరలాలీ అంటే..."

 "అంతకన్నా పెద్ద సమస్య సృష్టించబడాలి..."

 "ఎగ్జాట్లీ... ..." బ్లాక్ మాంబా కంఠంలో అనూహ్యమైన ఉత్సాహం. "జగన్ ని వెంటనే విడుదల చేయించాలి మన రహస్యాలు బయటికి పొక్కకుండా జాగ్రత్తపడాలీ అంటే రెండే రెండు మార్గాలు. ఒకటి జగన్ని అక్కడే వాళ్ళ ఆధీనంలో వుండగానే హత్య చేయించడం. కాని అది నాకు ఇష్టంలేదు. లేదా వాడినుంచి రహస్యం సేకరించే ప్రయత్నంకోసం ప్రత్యేకించి రప్పించబడుతున్న సైకో థెరపిస్టుని మనం కిడ్నాప్ చేయడంతోగాని లేక శృతి సంఘమిత్రల ప్రాణాలు తీస్తామని బెదిరించిగాని జగన్ని విడిపించే ఏర్పాటుచేయడం, అదీ నిన్న నీ విషయంలో ఉపయోగించిన పద్ధతి. కాని ఇప్పుడు మన మార్గంలో టెర్రరిజాన్ని సృష్టించి ఓ పెద్ద సమస్యతో పోలీసు యంత్రాంగాన్ని అదుపుచేయాలనిపిస్తూంది."

 oka dharmanni nirvartinche prayatnamlo praanaalanu saitam kharchucheyagala prasanna sareeram roddupai savamla eedchabadutuundi. aina balaanni koodagattukuntunnaadu.

 sarigga appudu kaarunadipe geddam manishi kasiga rivalwar guripettadu oo chetto steering control chestu.

 maro rendu secondla vyavadhilo rivalwar thoo shoot chesevade.

 sarigga adhe samayamlo ataduuhinchani maro sanghatana jarigindi.

 trigger nokkabotunna aa vyakti edurugaa vastunna oo articy bus ni chusadu anta kangaaruloonuu...

 ematram jaapyam jarigina prasannani kaalchadamkaadu 'headdon kolizan'thoo mundu tanu nujjayipotadu. anthe taatkaalikamgaa tana prayatnaanni viraminchukuni steering control cheyabothu kaaruni edamavepuki mallinchaadu.

 embasider reppapaatulo fut fath paikekki oo chettakundini guddukuni ventane aagipoyindi.

 appudu pelindi atadi chetiloni rivalwar. prasanna vunna dikkugaa kaadu, bullet kaaru addaalloonunchi doosukupoyindi.

 arakshanam kritam neelapaiki jaarina prasannaki chala sameepamlokochi aagindi articy bus...

 idhi gamaninche sthitiloleni prasanna entha vegamgaa kaaruni sameepinchaaduu ante bayataku dumiki parugettaboyina geddam manishini laghavanga pattukovadamtobatu atadni nirveeryudni chestu balangaa pottalo tannadu. 

 chuttu janam pogayyaru.

 akkada yem jarugutunnado andaruu grahinchelogaane maro debbatho geddam manishini matti karipinchaadu.

 neela rabadito kottukupoyina prasanna mokaalinunchi raktam dhara kadutundi.

 maro ayidu nimushaalalo chetikichikkina pratyardhini control roonki lakkupoyina prasanna ippudu gaayaalato sahakarinchani tana sareeram gurinchi aalochinchadam ledu.

 oka balaheenamaina pratyardhi aachukeeni telusukune prayatnamlo nimagnamayyaadu.

 rojula tarabadi perukupoyina nistraana patapanchalukaga ropputuu geddam manishi sariiraanni nuggugaa maarchutunnaadu.

 "cheppu...ekkada nee mutaa sthaavaram...sanghamitrani ekkada daachindi dactor shruthi emayyindi" okko prasna prasanna notinunchi missailla veluvadutundagaa prati prasnatobaatuu atadi pidikili pratyardhi ontini thootlu chestundi.

 aa 'sel' e kshanamlo aina 'deth sel'gaa marattu geddam manishi gontununchi moolugu vinipistundi. antakuminchi pedavula nunchi raktam dharaga sravistuundi.

 "speak ai sed..."

 ippudu geddam manishi notinunchi virigina rendupallu neelapai paddai...

 "ninne."


  * * * * 


 fetel manna chappudutho aa gadi pratidhvaninchipoyinda.

 chempapagilina black mamba anucharudu vegamgaa oo moolapaddaadu.

 "scoundral" cheekatigadilo nilabadda black mamba aavesamto chindulu tokkutunnadu. "oka pasivaadni anusarinchi vaadi kadalikalu gamaninchamante ippudu pratyardhulachetiki chikkada raskel. asalu addaala talupula daggariki enduku vellaadu..."

 "mana gurinchi kakapoyina sanghamitra shruthilu mana daggare vunnaranna vishayam cheppakunda kanipinchi bedirinchaalani" maatalni koodagattukuntu chebutunnadu oo muula nilabadda anucharudu.

 "kaani...kaani ippudem jarigindi. prasanna chetiki chikkaadu. ippudu prasanna vaadi emukalu pogulu pettaina kaneesam okka nijannayina kakkistaadu. laabhamledu. vaadu pedavi vippakamunde paiki povali. prabhutvayantraamgaann samuulamgaa aata pattinchagala nenu evarani ippudu vaallaki teliyakudadu..." atadu aavesamgaa oo pathakaanni cheppabotundagaa saksena aa gadiloki vachaadu.

 "mister black mamba...vuarin trable nau..."

 "emiti?"

 "jagan mottam kakkesettunnadu" jagan ante prasannaki chikkina geddam manishi. prastutam therd digri treate ment aapesaaru"

 "yem..." black mamba apratibhudai adigaadu.

 "nijaanni kakkinchadaaniki chala moderan methads upayogistunnaarani mana sorses dwara telisindi. prastutam jagan ollu noppulu marichipovaalani seditive ichi nidraloki pampaaru..."

 black mamba vintunnadu.

 "kramangaa atadilooni aaraatam taggeka ante maanasikamgaa kontha vishraminchaaka sab conshes mind ni adupuchestuu prati nijaannii kakkinchabotunnaru..."

 "ela?"

 "its radikal chenj in investigative proses mister mamba. prastutam jaganni kevalam injakshan thoo clinical hipnasis loki pampi prati vishayaannii raabattabotunnaaru. naa anchana tappu kakapothe aa sthitilo taanekkadunnadii anna vishayam marichina jagan mottam bayatapettochu..." 

 "jagan meeda naaku chala nammakamundi saksena. chala gunde nibbarangalavaadu. hipnasis thoo vaadi medaduni adupu cheyaleremo..."

 "mister mamba aadilo sahakarinchakapoyina kaneesam iravainaalugu gantalapaatu nirviraamamgaa prayatninchayinaa jaganni mettaparachochu. in fact...deenikosam ee saayankaalam bambenunchi indulo ex purt ayina oo saikotherapistuni rappistunnaarani telisindi."

 black mamba saalochanagaa nilabadipoyadu.

 ellatarabadi krushitho nirminchukunna aa bhavanti inta sunayasanga koolipovadam atadi kishtamledu.

 saksena nissabdamgaa vundipoledu. nemmadigaa maro rahasyaanni teliyacheppaadu. "idila vunchithe paamukaatuto chanipoyina finans minister nagaraju baadhyatalni ippudu ataveesaakhamantri teesukuni tana maarbalamtho prastutam mukhyamantripai avishwasa teermaanam pravesapettadankosam prayatnistunnadu."

 ee prasakti ippudu pratyekamgaa charchinchadaaniki ishtamlenattu "adanta manaki telisindegaa" annadu.

 "indulo neeku teleenidi okatundi black mamba. ee raatri sarigga pannendunnaraki tana party emmelyelatho mukhyamantri divyateja epart mentu con furrens hallo oo samavesam erpaatu chestunnadu"

 "enduku"

 "adhee ardaratri daateka..." aa sthitilokuda navvakunda undalekapoyadu black mamba. rahasyamgaa andarnee kalustunnadannamata. "intalizent basterd" black mamba ee prasaktini avasaramainadigaa ikkada khandinchaledu. athi pramaada bhooyishtamaina oo aalochana appude atadi medadulo roopudiddukuntuundi.

 "mister saksena...sarigga ardaratri daateka ante maroroju modalavutundagaa ilaa rahasyamgaa samavesam erpaatu cheshaaduu ante bahusa tana rojulu bagolenattu bodhapadi vuntundi"

 "kaavachhu...eerojanta intalizens yaspi cheef minister thoo unnadata"

 "ic" tala pankinchaadu black mamba. "karanamemanna cony oka rashtra mukhyamantri magerity emmelyelatho divyateja epart ments con frens hallo ardaratri daateka kalustunnadu kadhuu" 

 "avunu"

 "saksena... ...oka samasya nunchi manishi drushti maralali ante..."

 "antakanna pedda samasya srushtinchabadaali..."

 "egjatli... ..." black mamba kanthamlo anoohyamaina utsaaham. "jagan ni ventane vidudala cheyinchaali mana rahasyaalu bayatiki pokkakunda jaagrattapadaalii ante rende rendu maargaalu. okati jaganni akkade vaalla aadheenamlo vundagaane hatya cheyinchadam. kaani adhi naaku ishtamledu. leda vaadinunchi rahasyam sekarinche prayatnamkosam pratyekinchi rappinchabadutunna saiko therapistuni manam kidnap cheyadamtogaani leka shruthi sanghamitrala praanaalu teestaamani bedirinchigaani jaganni vidipinche erpatucheyadam, adhee ninna nee vishayamlo upayoginchina paddhati. kaani ippudu mana maargamlo terrarijaanni srushtinchi oo pedda samasyatho polisu yantraamgaanni adupucheyaalanipistun."